      Z A P I S N I K
s 15. sjednice Upravnoga vijeća Pučkog otvorenog učilišta Slatina održane u petak 28. kolovoza. 2026. godine s početkom u 14:00 u prostorijama ravnateljstva Pučkog otvorenog učilišta Slatina

PRISUTNI ČLANOVI UPRAVNOGA VIJEĆA: 

1. Alen Đurasek - predsjednik 

2. Ivana Strupar - zamjenica predsjednika

3. Marina Brusić - član i zapisničar,

4. Šoltić Saša- član

ODSUTNI ČLANOVI UPRAVNOGA VIJEĆA:  Luka Repić – član, opravdao izostanak

ZAPISNIK VODI: Marina Brusić

ZAKLJUČAK

Predsjednik Upravnog vijeća otvorio je 15. sjednicu, pozdravio sve prisutne, ustanovio da imamo kvotu za sjednicu, te pročitao dnevni red. Pozvao je prisutne da iznesu prijedloge za dopunu ili izmjenu dnevnog reda.

Kako se nitko nije javio za riječ dnevni red je jednoglasno usvojen sa 4 glasa ZA. 
D N E V N I   R E D:

1. Usvajanje zapisnika s 14. sjednice Upravnoga vijeća 

2. Usvajanje misije i vizije POU Slatina

3. Usvajanje Pravilnika o provedbi postupka jednostavne nabave

4. Otvaranje prijava po natječaju za ravnatelja/icu

5. Donošenje odluke o izboru ravnatelja/ice

6. Razno.
TOČKA 1.
Nije bilo primjedbi na Zapisnik i jednoglasno je usvojen sa 4 glasa ZA. 

TOČKA 2.

Marina govori da smo revidirali Misiju i Viziju, te ju zbog toga trebamo ponovno usvojiti.
Pitanja nije bilo i Misija i Vizija usvojena je jednoglasno sa 4 glasa ZA. 
Odluka se nalazi u prilogu!
TOČKA 3. 
Marina govori da je prošlo savjetovanje s javnošću i da nismo imali niti jedan komentar na Pravilnik, prošli smo ga na sjednici prije mjesec dana ta ga kao takvog  možemo usvojiti.
Nije bilo pitanja i Pravilnik  je jednoglasno  usvojen sa 4 glasa ZA. 

Odluka o usvajanju i Pravilnik nalaze se u prilogu!

TOČKA 4. 
Marina govori da je nakon raspisanog natječaja 07. kolovoza i isteka propisanih 15 dana stigla samo jedna zamolba od Danijele Fabric Fabijanac.

Predsjednik je otvorio zamolbu i rekao da Marina bilježi je li predana sva tražena dokumentacija po natječaju. Nakon pregleda članova prispjele dokumentacije, utvrđeno je da prijava sadrži sve traženo pa i više, te je potpuna i ispravna.
TOČKA 5.

Predsjednik otvara raspravu i govori da je samo jedna zamolba koja ispunjava sve uvjete, te pozvao prisutne da iznesu eventualne primjedbe. Kako primjedbi nije bilo, a radnici su imali samo riječi pohvale, predsjednik daje na usvajanje prijedlog da Danijela Fabric Fabijanac nastavi s obnašanjem dužnosti ravnateljice POU Slatina.

Prijedlog predsjednika je jednoglasno usvojen sa 4. glasa „ZA“.

Odluka se nalazi u prilogu!
TOČKA 6. 
Marina govori da radimo novu strategiju, jer nam je stara prestala važiti.

Revidiramo i izvješće o vanjskom vrednovanju, te unosimo nove podatke. U obrazovanju smo napravili natječaj za programe obrazovanja stjecanja. Oglasili smo na društvenim mrežama programe s najviše zainteresiranih polaznika:

· djelomične kvalifikacije njegovatelja/ica u institucionalnoj i izvaninstitucionalnoj skrbi o starijim i nemoćnim osobama,
· djelomične kvalifikacije pomoćnik/ica u nastavi,
· mikrokvalifikacije ekološka proizvodnja ratarskih kultura,
· mikrokvalifikacije rukovanje kombinirkom,
· mikrokvalifikacije rukovanja bagerom.

Rekla je da se pripremamo se za Slatinske kazališne večeri i Slatinsku malu scenu s kojom su već upoznati. 

Nakon toga pitanja nije bilo pitanja i predsjednik je zaključio sjednicu u 14:15 sati.
ZAPISNIČAR:                                                                                                                     PREDSJEDNIK:

 Marina Brusić



                         
                                                                                                                               Alen Đurasek
KLASA: 003-06/26-01/09
URBROJ: 2189-53-01-26- 02

U Slatini, 28. kolovoza 2026. god.
